Narodna skupština
20140717

Vrlo kratko. Kao što znate, kada se usvoji Zakon o PIO, on će početi da važi od 1. januara, ali nema nijednog razloga da Upravni odbor PIO i Nadzorni odbor PIO nastave da funkcionišu sve do 1. januara. Dakle, ovim predviđamo različite rokove. Odmah od proglašenja ovog zakona u „Službenom glasniku“, on će početi da proizvodi efekte na Upravni odbor PIO i na Nadzorni odbor PIO. Samo da znate, to je 28 ljudi, u kojima je Vlada Republike Srbije imala dva čoveka, slovom i brojem, a to zadovoljstvo nas je ukupno koštalo blizu dva miliona dinara mesečno. Dakle, samo usvajanjem ovog amandmana uštedećemo preko 55.000 evra.